Diari Oficial de la Generalitat Valenciana


Sumari del DOGV 7796, del 02-06-2016 (2016/4002)

Informació pública del projecte de decret del Consell pel qual es desplega la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana en matèria de transparència, i es regula el Consell de Transparència, Accés a la Informació Pública i Bon Govern.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4002


Data del document
:   31-05-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Descriptors 

:   * Conselleria de Transparència, Responsabilitat Social, Participació i Cooperació
    * cooperació administrativa

Informació pública del projecte de decret del Consell pel qual es desplega la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana en matèria de transparència, i es regula el Consell de Transparència, Accés a la Informació Pública i Bon Govern. [2016/4002]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, resolc:  
  
  
Sotmetre a informació pública durant el termini de 15 dies hàbils el projecte de decret de la Conselleria de Transparència, Responsabilitat Social, Participació i Cooperació pel qual es desplega la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana en matèria de transparència, i es regula el Consell de Transparència, Accés a la Informació Pública i Bon Govern.  
El còmput del termini s'iniciarà l'endemà de la publicació d'aquesta resolució en el Diari Oficial de la Comunitat Valenciana.  
El projecte normatiu podrà ser consultat en els enllaços següents: http://www.gvaoberta.gva.es («Normativa en tràmit d'elaboració») i http://www.transparencia.gva.es, així com en el Servei de Transparència de l'Activitat Pública, situat en el passeig de l'Albereda, número 16, 46898 València, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades han de dirigir-se per escrit al servei i a l'adreça esmentats.  
Tot això sense perjudici del procés de participació ciutadana establit en l'article 47 de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana. La participació es realitzarà en el fòrum  
http://participa.gva.es/va/web/transparencia/foro.  
  
València, 31 de maig de 2016.- La directora general de Transparència i Participació: Aitana Mas Mas.